निश्चित अनुपात का नियम
निश्चित अनुपात के नियम (law of definite proportion) या स्थिर अनुपात का नियम (law of constant composition) के अनुसार " किसी रासायनिक यौगिक में अवयवी तत्वों के भारों का सदैव एक निश्चित अनुपात रहता है। " इस नियम का प्रतिपादन सन् १७९७ ई में जोसेफ प्राउस्ट (Joseph Proust) ने किया था। उदाहरण : H2O में हाइड्रोजन और ऑक्सीजन के भारों का अनुपात = २ : १६ = १ : ८ ; किसी भी स्त्रोत से प्राप्त जल में हाइड्रोजन और ऑक्सीजन के भारों का अनुपात सदैव १ : ८ रहता है। इसी प्रकार, CO2 में C और O के भारों अनुपात १२ : ३२ = ३ : ८ ; अतः किसी भी विधि प्राप्त CO2 में C तथा O के भारों का अनुपात सदैव ३ : ८ रहेगा।